Belize-Dollar

De Belize-Dollar is dat Betahlmiddel in Belize.

De Dollar is 1864 in Brietsch-Honduras inföhrt worrn, as Belize noch brietsche Kolonie weer. 1973, as dat Land sien hüdigen Naam Belize annahmen hett, is ok dat Geld Belize-Dollar nöömt worrn.

De Weert von’n Belize-Dollar is al jümmer direkt an’n US-Dollar koppelt ween. 1 US-Dollar sünd 1,97 Belize-Dollar. In dat Land warrt mehrstendeels mit en Kurs von 1 to 2 ümrekent.

Banknoten gifft dat in Belize to 2, 5, 10, 20, 50 un 100 Dollar un Münten to 1, 5, 10, 25 un 50 Cent un 1 Dollar.

Siet 1982 kümmert sik de Central Bank of Belize üm dat Rutgeven von dat Geld.

 Weblinks 
 Zentraalbank von Belize (engelsch)

Kategorie:Müntteken
Kategorie:Belize